Okresná prokuratúra Liptovský Mikuláš 
Tomášikova 5, 031 80 Liptovský Mikuláš 1 	

Sp. zn. : 1 Pv 71/12/5505	Liptovský Mikuláš, 16.7.2012
EEČ : 2-39-239-2012

U Z N E S E N I E

Trestná vec:	obvinený XXXXX  
Prečin:	Nebezpečné vyhrážanie podľa § 360 odsek 2 písmeno b Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Liptovský Mikuláš
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodenou:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
Obsahom zmieru je:
a.	Peňažná suma určená na všeobecne prospešné účely: 100,00 € 
b.	Konkrétny adresát peňažnej sumy určenej na všeobecne prospešné účely: Svetielko nádeje - občianske združenie, Detská fakultná nemocnica s poliklinikou v Banskej Bystrici 
c.	Suma odovzdaná štátu na peňažnú pomoc obetiam trestnej činnosti: 50,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ XXXXX pod spisovou značkou ORP-89/OO-LM-2012.
	V presne nezistený deň vo februári roku 2010 po predchádzajúcom slovnom konflikte so svojou manželkou XXXXX XXXXX jej povedal :"Radšej Ťa zabijem a odsedím si to", následne nezistený deň v októbri 2011 po predchádzajúcom slovnom konflikte jej povedal: "Zabijem Ťa, ty kurva" a niekoľkokrát ju udrel po hlave a po chrbte a dňa 04. 12. 2011 okolo 12.30 hod. po predchádzajúcom slovnom konflikte ju zvalil na posteľ a päsťou ruky jej tlačil na pravú stranu líca a udrel ju zozadu po hlave, čím jej spôsobil vyskočenie hlavičky sánky a opuch okoloočnej a lícnej oblasti vpravo, čo ju neobmedzovalo v obvyklom spôsobe života a dňa 14. 01. 2012 opätovne po predchádzajúcom slovnom konflikte sa na ňu zahnal lopatou, čomu sa vyhla tak, že rýchlo odišla do kotolne domu, kde prišiel za ňou a päsťou ruky ju udrel do hornej časti hlavy, ktoré konania vzbudili v XXXXX XXXXX dôvodnú obavu o jej život a zdravie.
Odôvodnenie: 
Poverený príslušník Obvodného oddelenia PZ XXXXX uznesením ORP-89/OO-LM-2012 zo dňa 25. 01. 2012 vzniesol  XXXXX obvinenie za prečin nebezpečné vyhrážanie podľa § 360 ods. 1, 2 písm. b/ Trestného zákona, ktorého sa dopustil spôsobom popísaným vo výrokovej časti tohto uznesenia. 
Zo spisového materiálu som zistil, že v predmetnej veci  sa  koná  o prečine, na  ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Trestného poriadku.
	Obvinený a poškodená uzavreli dňa 03. 04. 2012 zmier, v rámci ktorého obvinený vyhlásil, že spáchal skutok, za ktorý je stíhaný.  
Poškodená XXXXX vyhlásila, že obvinený jej prečinom nebezpečného vyhrážania nespôsobil žiadnu škodu.   
Na účet Okresnej prokuratúry v Liptovskom Mikuláši zložil obvinený XXXXX peňažnú sumu vo výške 100,- €,  z ktorej chce poukázať na peňažnú pomoc  obetiam trestnej činnosti peňažnú sumu vo výške 50,- € a peňažnú sumu vo výške 50,- € v prospech Svetielko nádeje - občianske združenie, Detská fakultná nemocnica s poliklinikou v Banskej Bystrici. 
Táto suma je primeraná závažnosti spáchaného trestného činu.  
	Obvinený a poškodená s týmto spôsobom vybavenia veci vyslovili súhlas. 
 Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného (doposiaľ nebol súdne trestaný) a na jeho osobné a majetkové pomery som dospel k záveru, že takýto spôsob rozhodnutia je dostačujúci. 
Preto som rozhodol  tak, ako je uvedené vo výrokovej časti tohto uznesenia.
Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Marian Vagač
prokurátor